alexandrainst/scandi-wiki huggingface dataset:
Michaël Guigou

Michaël Guigou () er ein fransk handballspelar frå Apt i Provence-Alpes-Côte d'Azur-regionen. Han er fire gongar verdsmeister, tre gongar olympisk meister og tre gongar europameister med det franske landslaget. Guigou vann EHF-meisterligaen i 2003 og 2008 for Montpellier, eit lag han spelte på i tida 1999-2019. Han spelar venstrekant.

Kjelder

Denne artikkelen bygger på «Michaël Guigou» frå ,  den 22. januar 2022.  

Franske handballspelarar
Olympiske meistrar for Frankrike
Nikola Karabatić

Nikola Karabatić () er ein fransk handballspelar, fødd i Niš i dåverande Jugoslavia. Han er fire gongar verdsmeister, tre gongar olympisk meister og tre gongar europameister med det franske landslaget. På klubbnivå har han vunne EHF-meisterligaen med Montpellier i 2003, THW Kiel i 2007 og FC Barcelona i 2015. Han er også fransk meister elleve gongar, tysk meister fire gongar og spansk meister to gongar. Karabatić er midtre rykkromspelar (spelstyrar). Han vart kåra til verdas beste handballspelar i 2007, 2014 og 2016.

Kjelder

Denne artikkelen bygger på «Nikola Karabatić» frå ,  den 22. januar 2022.  

Franske handballspelarar
Olympiske meistrar for Frankrike
Caloplaca

Caloplaca er ei slekt av lav som er utbreidd over heile verda. Mange av artane er gule eller oransje på farge, og kan ha namn som firedot lichen, jewel lichen, gold lichens eller  orange lichens. Det finst likevel unntak, som den gråe eller grøne C. albovariegata. 

Lavslekta finst over heile verda, frå Antarktis til Arktis. Rundt tretti artar frå Caloplaca veks på Dei britiske øyane. Eit artsdøme frå denne gruppa er Caloplaca saxicola, ein lav som finst over heile verda frå det antarktiske kontinentet til Europa og nordlege Nord-Amerika, inkludert nordlege delar av den kanadiske taigaen.

I 2007 blei det oppdaga ein ny art av Caloplaca, C. obamae, som blei den fyrste arten til å kallast opp etter president Barack Obama. Arten blei oppdaga på  Santa Rosa Island i California, og skildringa blei gjeven ut i mars 2009.

Galleri

Sjå òg
Caloplaca Hills i Antarktis

Kjelder

Denne artikkelen bygger på «Caloplaca» frå ,  den 22. januar 2022.

Bakgrunnsstoff

 *
Lav
Teloschistales
Vedkløyvar

Vedkløyvar er ein reiskap med ei øks eller ein kile som ofte blir driven av eit hydraulisk stempel og brukt til å kløyva ved. Ein legg veden som skal kløyvast mellom stempelet og kilen, og stempelet dyttar veden med stor kraft mot kilen, der han blir kløyvd. Moderne vedkløyvarar har ei vogge til veden, medan dei aller enklaste modellane legg veden på ein bjelke. Moderne vedkløyvarar kan ha eit transportband der veden kan førast til tilhengjarar eller i storsekkar. Kilen kan vera forma som ein kross, slik at veden blir delt i fire delar.

Farer ved bruk 
Særleg eldre vedkløyvarar har mange faremoment. Nokre modeller hadde eit stempel som gjekk fram og tilbake kontinuerleg, med klemfaren dette kunne medføra. På nokre modellar blei veden lagd på ein bjelke, der ein ofte måtte halda i veden for å balansera han. 
På moderne vedkløyvarar er styringshendlane utforma slik at ein må ha begge hendene på dei, og dermed er klemfaren minimert. Fliser og vedbitar kan framleis spretta og forårsaka skade. Hanskar, vernebriller og visir kan difor vera viktige verneutstyr for operatøren.

Fliskløyvar 
Fliskløyvar er ein liknande reiskap i mindre skala for å laga fliser til opptenning til vedfyring, ofte driven med handkraft.

Sjå òg 
 Sponkniv, handreiskap til å laga fliser for opptenning.

Kjelder

Denne artikkelen bygger på «Vedkløyver» frå ,  den 23. januar 2022.  

Skogsmaskinar
Ved
Skjerereiskapar
Thierry Omeyer

Thierry Omeyer () er ein fransk tidlegare handballspelar frå Mulhouse. Han er fem gongar verdsmeister, to gongar olympisk meister og tre gongar europameister med det franske landslaget. På klubbnivå har han vunne EHF-meisterligaen med Montpellier i 2003 og THW Kiel i 2007, 2010 og 2012. Han er også ti gongar fransk meister og seks gongar tysk meister. Omeyer er målvakt. Han vart kåra til årets beste handballspelar i verda for 2008.

Kjelder

Denne artikkelen bygger på «Thierry Omeyer» frå ,  den 23. januar 2022.  

Franske handballspelarar
Olympiske meistrar for Frankrike
Folk frå Mulhouse
Iskanten

Iskanten er målet på den maksimale isutbreiinga. Denne issona inneheld både fast is og flytande is. Sjøisen  si utstrekning er definert som dei havområda som er dekkjer  meir enn 15 % sjøis. Det er òg definert ei maksimalsone der det aldri førekjem is.

I Noreg er denne sona avgjerande for kva områder som regjeringa tillet at det vert leita og utvinne olje og naturgass.

Kjelder 

Meld. St. 20 (2019–2020) (regjeringen.no)

Verna område
Norsk geografi
Verdscupen i alpine greiner 2012/Kvinner

Verdscupen i alpine greiner for kvinner i 2012-sesongen tok til 22. oktober 2011 i Sölden i Austerrike og vart avslutta 18. mars 2012 i Schladming, også Austerrike. Turneringa omfatta 37 individuelle renn og ei lagtevling. Tevlingane fordelte seg på 10 slalåmrenn, 9 storslalåmrenn, 7 super-g-renn, 8 utforrenn, eitt parallellrenn, 2 superkombinasjontevlingar. På tampen av sesongen ei lagtevling for menn/kvinner.

Lindsey Vonn frå USA var heilt suveren og vann den store FIS-premien for fjerde gong. Tina Maze frå Slovenia vart nummer 3 og tyske Maria Höfl-Riesch nummer 3.

Samanlagt

Slalåm

Storslalåm

Super-g

Utfor

Superkombinasjon

Kjelder

Denne artikkelen bygger på «Alpiner Skiweltcup 2011/12» frå ,  den 24. januar 2022.  
 

Alpine greiner
Sport i 2012
Jérôme Fernandez

Jérôme Fernandez () er ein fransk tidlegare handballspelar frå Cenon. Han er fem gongar verdsmeister, to gongar olympisk meister og tre gongar europameister med det franske landslaget. På klubbnivå har han vunne EHF-meisterligaen med FC Barcelona i 2005 og Ciudad Real i  2009. Han er også firfaldig spansk meister og to gongar fransk meister. Frå 1997 til 2015 deltok Fernandez i 390 landskampar for Frankrike. Med 1463 landslagsmål er han tidenes flittigaste målskyttar for Frankrike. Han gjorde sine beste kampar som venstre rykkromspelar.

Kjelder

Denne artikkelen bygger på «Jérôme Fernandez» frå ,  den 24. januar 2022.  

Franske handballspelarar
Olympiske meistrar for Frankrike
Verdsutstillinga i Paris i 1855

Verdsutstillinga i Paris i 1855, fransk Exposition Universelle, var ei verdsutstilling som blei halden på Marsmarka i Paris frå 15. mai til 15. november 1855. Det fulle offisielle namnet hennar var Exposition Universelle des produits de l'Agriculture, de l'Industrie et des Beaux-Arts de Paris 1855. Ifølgje den offisielle rapporten vitja ca. 5 millionar menneske utstillinga.<ref name="E

Utstillinga var ei stor hending i Frankrike, der keisar Napoleon III nyleg hadde kome til makta. Ho følgde Great Exhibition i London frå 1851 og hadde sitt eige svar til Krystallpalasset der i form av Palais d'Industrie. Den einaste bygningen som er att frå utstillinga i dag er Théâtre du Rond-Point.

Kunstverka blei stilte ut i ein eigen paviljong på Avenue Montaigne. Det blei vist verk av kunstnarar frå 29 land, som dei franske kunstnarane François Rude, Ingres, Delacroix og Henri Lehmann og dei britiske kunstnarane William Holman Hunt og John Everett Millais. Frå Noreg deltok mellom anna Knud Geelmuyden Bull, J.C. Dahl, Aasta Hansteen, treskjeraren Ole Jacobsen Laulo, Morten Müller og Adolph Tidemand. Gustave Courbet hadde fått fleire av måleria sine refusert, og stilte ut ein ein mellombels Pavillon du Réalisme på sida av den offisielle utstillinga.
 
I samband med utstillinga bad Napoleon III om eit klassifikasjonssystem for dei beste bordeauxvinane i Frankrike, som kunne stillast ut for vitjande frå heile verda. Vinhandlarar rangerte vinar etter omdømet og salsprisen til ulike château, som på den tida var direkte knytt til kvalitet. Resultatet førte til den viktige offisielle klassifiseringa av bordeauxvin frå 1855.

Utstillingsobjekt 
Adolphe Sax hadde den formelle presentasjonen sin av saksofonen her.

Kjelder 

Denne artikkelen bygger på «Verdensutstillingen i Paris (1855)» frå ,  den 24. januar 2022. 

Denne artikkelen bygger på «Exposition Universelle (1855)» frå ,  den 24. januar 2022.

Litteratur 

 Song Chao, red. (2008). The World Exposition Reader (engelsk). Shanghai: Shanghai Scientific & Technological Literature Publishing House. ISBN 9787543936195.

Bakgrunnsstoff 

 ExpoMuseum om utstillinga
 Elizabeth M. L. Gralton, 'Lust of the Eyes: The Anti-Modern Critique of Visual Culture at the Paris Expositions universelles, 1855–1900', French History & Civilization (2014), Vol. 5, pp 71–81.

Vitskap i 1855
Hendingar i 1850-åra
Paris 1855
Telemark Museum

Telemark Museum er eit kulturhistorisk museum i nedre del av tidlegare Telemark fylke, med administrasjon i Brekkeparken i Skien. Telemark Museum var eit av tre konsoliderte museum i Telemark. Dei to andre var Vest-Telemark Museum, med administrasjon i Eidsborg i Tokke og Norsk industriarbeidermuseum på Rjukan. Musea som høyrer til Telemark Museum ligg i kommunane Skien, Porsgrunn, Bamble, Kragerø og Nome.

Søndre Brekke 
Administrasjonen til det konsoliderte museet held til i herregarden Søndre Brekke. Søndre Brekke ligg i den 36 mål store Brekkeparken. Hovudbygningen til Søndre Brekke gård blei oppført av Jochum Adtzlew kring 1780, medan statsråd Niels Aall fekk oppført sidefløyene på 1800-talet. Empirestilen var på mote då, og Aall oppførte dei nye fløyene i denne stilen, og fekk bygga om hovudbygningen slik at han framstod som empire. Parken som omkransar garden fekk Aall anlagt kring 1815 i engelsk stil. Frå 1855 til museet overtok i 1909 tilhøyrde Søndre Brekke skipsreiarane Hans Hoell og Nils P. Høyer som begge var gifte med nære slektningar av Henrik Ibsen. Heile tre kusiner av Ibsen, og dottera til ei fjerde kusine, budde på garden i denne perioden.

Brekkeparken har ei stor samling bondestover, låver, loft og bur frå heile Telemark. Den eldste er ei årestove frå Bru i Vinje frå 1300-talet. Museet har ei stor samling folkekunst frå heile Telemark og eit stort utval av gjenstandar frå 1700-talet og 1800-talet. Fotosamlinga tel 2,5 millionar foto, og museet har forvaltningsansvar for 140 000 gjenstandar. Mellom anna har museet ei stor samling Porsgrunds Porselæn.

Fleire museum 

I tillegg til hovudmuseet som ligg i Skien omfattar det konsoliderte museet Henrik Ibsen Museum, barndomsheimen til Henrik Ibsen i Skien, Porselensmuseet, som viser porselen frå Porsgrunds Porselænsfabrik, Kittelsenhuset, barndomsheimen til Theodor Kittelsen i Kragerø og Ulefos Hovedgaard, sommarbustaden til Niels Aall, Bamble Museum, Brevik Bymuseum, Porsgrunnsmuseene og Berg-Kragerø Museum.

Leiarar 
Telemark Museum har i overkant av tretti tilsette. Vibeke Mohr var museumsdirektør frå 1995 til 2006, og leia konsolideringa av museum i Telemark. I 2006 tok Lene Walle over som museumsdirektør. Jorunn Sem Fure var direktør for museet frå 2012. Barbara Ida de Haan blei ny direktør i 2022.

Kjelder

Bakgrunnsstoff

Litteratur 

 Hundre år på Brekke. Bidrag av Tor Kjell Gardåsen,  Kari Bjercke, Arnulf Rafgård, Jørgen Haave og Dag Jenssen. Utgiver: Telemark Museum 2009. ISBN 978-82-90692-28-0
 Sellæg Jo: Ulefos Hovedgaard først og fremst. Telemark Museum 2007. ISBN-13: 978-82-90692-25-9
 Haave, Jørgen: Familien Ibsen. Museumsforlaget/Telemark Museum 2017. ISBN 9788283050455
 Sørensen, Einar (red.): Norsk Havekunst under europeisk himmel. Scandinavian Academic Press, 2013. ISBN 978-82-304-00937

Kultur i Skien
Byggverk i Skien
Kulturminne i Skien
Herregardar i Noreg
Kulturhistoriske museum
Museum i Vestfold og Telemark
9°E
Conradine Dunker

Conradine Birgitte Dunker (), fødd Hansteen, var ein norsk kulturarbeidar som fekk stor tyding i samtida si. Ho er kjend for memoara sine, som kom ut i bokform og blei mykje lesne.

Dunker var dotter av konsumptionsdirektør Johannes Mathias Hansteen og Anne Cathrine (fødd Treschow), og syster av vitskapsmannen Christopher Hansteen. Ho var gift to gangar, første gang bortgifta med kaptein Ulrik Aamodt (1758–1806) som ho fekk ei dotter med, Elisabeth «Lisette» Aamodt. Den andre ektemaken hennar var bergassessor Wilhelm Dunker (1755–1844), som ho fekk fire barn med, Jacobine Dunker (1808–1857), pedagogen Vilhelmine Ullmann, juristen Bernhard Dunker og Gustav Dunker (1826–1892).

Paret budde i Tyskland 1807–1810 før dei flytta til Christiania og starta gruveforretning, losji og jenteskule.  I hovudstaden var ho engasjert i kulturliv, spesielt innan teatermiljøet, som skodespelar. I 1831 flytta dei til Trondheim. Etter at ektemannen døydde i 1844 budde ho med dottera Jacobine og dreiv jenteskule. Etter at dottera døydde i 1857 flytta Conradine Dunker tilbake til Christiania og blei mellom anna leiar for Det Dramatiske Selskab.

Ho var modell for «Oldemor» i Bjørnstjerne Bjørnson sitt skodespel Leonarda (1879).  Sjølvbiografien sin frå Christiania og Trondheim skreiv ho sjølv, i brevform: Gamle dage; Erindringer og tidsbilleder, først utgitt 1871 og trykt i nye opplag 1877, 1909 og 1985.

Kjelder

Denne artikkelen bygger på «Conradine Dunker» frå ,  den 25. januar 2022.  
 

Folk frå Oslo
Norske sakprosaforfattarar
Forfattarar frå 1800-talet
Nils Hansteen

Nils Severin Lynge Hansteen () var ein norsk målar som var kjend som ein av dei viktige landskaps- og marinemålarane på andre halvdel av 1800-talet.    

Hansteen var  son av soknepresten Agathon Bartholomæus Hansteen og Aletta Schjelderup. Han var fødd i Mo i Rana, og budde her til han var rundt 16. Deretter drog han til Trondheim, der han byrja på ein mekanisk verkstad for å bli ingeniør. I 1873 drog han i staden til Kristiania  for å bli målar. Han studerte m.a. under Knud Bergslien og Morten Müller (1873–76) og Peder Cappelen Thurmann (1874–75).  Så følgde fleire utanlandsopphald, hos Hans Gude (Karlsruhe, 1876), i München (1877–80), i Italia (1880–81), og dessutan København (1887–92) der han studerte koparstikk. 

Måleria til Hansteen har blitt stilt ut i viktige galleri i heile landet, mellom anna Nasjonalgalleriet. Her finn ein det store marinebildet Snetykke (1890). Han teikna òg til julekort, og illustrerte bøker, mellom anna Gamle Visestubber fra Barnekammeret (1897) av Hanna Winsnes.

Hansteen gifta seg med Mimmi Hoffeldt Rytterager i 1886.

Prisar og utmerkingar 

 Bronsemedalje ved verdsutstillinga i Paris i 1889
 Riddar av St. Wladimirs orden

Galleri

Kjelder 

Denne artikkelen bygger på «Nils Hansteen» frå ,  den 25. januar 2022.  

Folk frå Rana
Landskapsmålarar
Norske målarar
Målarar frå 1800-talet
Verdscupen i alpine greiner 2013/Kvinner

Verdscupen i alpine greiner for kvinner i 2013-sesongen tok til 27. oktober 2012 i Sölden i Austerrike og vart avslutta 17. mars 2013 i Lenzerheide i Sveits. Turneringa omfatta 35 individuelle renn og ei lagtevling. Tevlingane fordelte seg på 9 slalåmrenn, 9 storslalåmrenn, 6 super-g-renn, 7 utforrenn, 2 parallellrenn og 2 superkombinasjonstevlingar. På tampen av sesongen ei lagtevling for menn/kvinner.

Tina Maze frå Slovenia vann den store FIS-premien. Ho sanka fleire poeng enn nummer 2, tyske Maria Höfl-Riesch, og nummer 3, austerrikske Anna Fenninger, gjorde til saman.

Samanlagt

Slalåm

Storslalåm

Super-g

Utfor

Superkombinasjon

Kjelder

Denne artikkelen bygger på «Alpiner Skiweltcup 2012/13» frå ,  den 26. januar 2022.  
 

Alpine greiner
Sport i 2013
Luc Abalo

Luc Abalo () er ein fransk handballspelar frå Ivry-sur-Seine. Han er trippel olympisk meister, trippel verdsmeister og trippel europameister med det franske landslaget. På klubbnivå vann han i 2009 EHF-meisterligaen med spanske Ciudad Real. Han er elles fransk meister med Ivry og med PSG, spansk meister med Ciudad Real og norsk seriemeister 2021 med Elverum. Per 1.1.2022 hadde Abalo, som spelar venstrekant, delteke i 289 landskampar for Frankrike og skåra 859 mål.

Kjelder

Denne artikkelen bygger på «Luc Abalo» frå ,  den 26. januar 2022.  

Franske handballspelarar
Olympiske meistrar for Frankrike
Daniel Narcisse

Daniel Narcisse () er ein fransk tidlegare handballspelar, fødd på øya Réunion i Indiahavet. Han er firfaldig verdsmeister, trippel europameister og to gongar olympisk meister med det franske landslaget. I perioden 2000-17 deltok han i 311 landskampar for Frankrike og skåra 943 mål. På klubbnivå vann han EHF-meisterligaen i 2010 og 2012 med tyske THW Kiel. Han er elles fransk meister med Chambéry og med PSG, samt tysk meister med THW Kiel. Narcisse var rykkromspelar, oftast i rolla som spelstyrar. Han vart kåra til årets handballspelar i verda 2012.

Kjelder

Denne artikkelen bygger på «Daniel Narcisse» frå ,  den 27. januar 2022.  

Franske handballspelarar
Olympiske meistrar for Frankrike
Didier Dinart

Didier Dinart () er ein fransk handballtrenar og tidlegare-spelar, fødd på øya Guadeloupe i Karibia. Han er trefaldig verdsmeister, to gongar olympisk meister og like mange gongar europameister med det franske landslaget. I perioden 1996-2013 deltok han i 379 landskampar for Frankrike og skåra 162 mål. På klubbnivå vann han EHF-meisterligaen for Montpellier og tre gongar for spanske Ciudad Real. Han er elles fransk meister for Montpellier og for PSG, samt spansk meister for Ciudad Real. Dinart var linjespelar.

Perioden 2016-2020 var han landslagssjef for Frankrike.

Kjelder

Denne artikkelen bygger på «Didier Dinart» frå ,  den 27. januar 2022.  

Franske handballspelarar
Olympiske meistrar for Frankrike
Juno

Juno var den høgaste gudinna i romersk mytologi. Ho var dotter av Saturn og syster og make til hovudguden Jupiter. Ho var mor til Mars, Minerva og Vulkan. Romarane rekna henne som verna og særleg rådgjevar for den romerske staten. Den greske gudinna som svarte til henne var Hera.

Som verna av Roma og Romarriket blei ho kalla Regina ('dronning'). Saman med Jupiter og Minerva blei ho dyrka som ei treeining i tempelet på Kapitolhøgda i Roma, kapitoltriaden, som Juno Capitolina.

Kvart år blei Juno feira den første dagen i mars månad av kvinnene i ein som blei kalla matronalia. Denne dagen ofra ein lam og krøtter til ære for hennen. Ein annan festival kalla nonae caprotinæ, «nones (kanskje halvmånen) av villfiken», blei halden den 7. juli. Juno var verna for ekteskapet, og mange romarar meinte at ein god månad å gifta seg i var juni, månaden som var kalla opp etter henne. Lucina var eit anna epitet for gudinna og hadde tydinga «ho som fører barna til lyset», altså ei jordmorrolle. 

Krigsaspektet til Juno er tydeleg i kleda og utstyret hennar. Ho blei ofte framstilt væpna og med ei kappe av geiteskinn, dette siste var klede som blei nytta av romerske soldatar på hærtokt. Krigsaspektet hennar var overtatt frå den greske gudinne Atene, som bar eit geiteskinnskjold kalla aegis.

Oppkallingar
Juno har gitt namn til ein asteroide, 3 Juno, og romsonden Juno.

Kjelder

Denne artikkelen bygger på «Juno» frå ,  den 27. januar 2022.

Bakgrunnsstoff

Romerske gudar
Daouda Karaboué

Daouda Karaboué () er ein fransk tidlegare handballspelar, fødd i Abidjan i Elfenbeinskysten. Han er dobbelt opp både olympisk meister, verdsmeister og europameister med det franske landslaget. I perioden 2004-13 deltok han i 151 landskampar for Frankrike. Han vart fransk meister med Montpellier ni gongar i tida 1995-2010. Karaboue var målvakt.

Kjelder

Denne artikkelen bygger på «Daouda Karaboué» frå ,  den 27. januar 2022.  

Franske handballspelarar
Olympiske meistrar for Frankrike
Folk frå Abidjan
Energiloven

Energiloven (fullt namn Lov om produksjon, omforming, overføring, omsetning, fordeling og bruk av energi m.m.) er ein norsk lov som har til formål å sikra at «produksjon, omforming, overføring, omsetning, fordeling og bruk av energi foregår på en samfunnsmessig rasjonell måte.» Mellom anna skal ein ta omsyn til allmenne og private interesser som blir rørte.

Lova blei vedtatt av Stortinget 29. juni 1990 og tredde i kraft 1. januar 1991, med unntak av visse reglar som fekk umiddelbar verknad. Han innførte ein marknad for kjøp og sal av elektrisk energi, og dermed også ei meir marknadsstyrt energiutbygging som var mindre avhengig av politiske vedtak enn før.

Kjelder 

Denne artikkelen bygger på «Energiloven» frå ,  den 27. januar 2022.

Bakgrunnsstoff 
 Lovdata

Energi i Noreg
Norske lover
Skipingar i 1990
Qivitoq - Fjeldgængeren

Qivitoq er ein dansk film frå 1956, instruert av Erik Balling med manus skrive av Leck Fischer. Han er eit kjærleiksdrama i grønlandske omgjevnader.
Qivitoq var den første danske filmen som vart nominert til ein Oscarpris for beste framandspråklege film.

Medverkande
Poul Reichhardt
Astrid Villaume
Gunnar Lauring
Randi Michelsen
Bjørn Watt Boolsen
Kirsten Rolffes

Kjelder

Denne artikkelen bygger på «Qivitoq (film)» frå ,  den 28. januar 2022.  
 

Filmar om Grønland
Danske filmar
Filmar frå 1956
Verdscupen i alpine greiner 2014/Kvinner

Verdscupen i alpine greiner for kvinner i 2014-sesongen tok til 26. oktober 2013 i Sölden i Austerrike og vart avslutta 16. mars 2014 i Lenzerheide i Sveits. Turneringa omfatta 32 individuelle renn og 2 lagtevlingar. Dei individuelle tevlingane fordelte seg på 8 slalåmrenn, 8 storslalåmrenn, 6 super-g-renn, 9 utforrenn og ei superkombinasjonstevling. Ingen tevlingar fann stad i Noreg.

Anna Fenninger frå Austerrike vann den store FIS-premien. På dei neste plassane kom tyske Maria Höfl-Riesch og sveitsiske Lara Gut.

Samanlagt

Slalåm

Storslalåm

Super-g

Utfor

Superkombinasjon

Kjelder

Denne artikkelen bygger på «Alpiner Skiweltcup 2013/14» frå ,  den 28. januar 2022.  
 

Alpine greiner
Sport i 2014
Cédric Sorhaindo

Cédric Sorhaindo () er ein fransk handballspelar, fødd på øya Martinique i Karibia. Han er olympisk meister, firfaldig verdsmeister og dobbel europameister med det franske landslaget. I perioden 2005-20 deltok han i 220 landskampar for Frankrike og skåra 425 mål. Han vann EHF-meisterligaen tre gongar for spanske FC Barcelona og er spansk meister elleve år i rad med den same handballklubben. Sorhaindo er linjespelar.

Kjelder

Denne artikkelen bygger på «Cédric Sorhaindo» frå ,  den 28. januar 2022.  

Franske handballspelarar
Olympiske meistrar for Frankrike
Bertrand Gille

Bertrand Fabien Gille () er ein fransk tidlegare handballspelar frå Valence i Drôme-departementet. Han er dobbelt opp både olympisk meister, verdsmeister og europameister med det franske landslaget. I perioden 1997-2013 deltok han i 268 landskampar for Frankrike og skåra 806 mål. Han vann EHF-cupvinnarcupen 2007 for tyske HSV Hamburg, dessutan vart han fransk meister 2001 for Chambéry og tysk meister 2011 for HSV Hamburg. Gille var linjespelar.

Bertand Gille og den eldre broren Guillaume spelte i årevis i lag på så vel klubblag som landslag.

Kjelder

Denne artikkelen bygger på «Bertrand Gille» frå ,  den 28. januar 2022.  

Franske handballspelarar
Olympiske meistrar for Frankrike
Guillaume Gille

Guillaume Alain Gille () er ein fransk handballtrenar og tidlegare -spelar frå Valence i Drôme-departementet. Han er dobbelt opp både olympisk meister, verdsmeister og europameister med det franske landslaget. I perioden 1996-2012 deltok han i 306 landskampar for Frankrike og skåra 678 mål. Han vann EHF-cupvinnarcupen 2007 for tyske HSV Hamburg, dessutan vart han fransk meister 2001 for Chambéry og tysk meister 2011 for HSV Hamburg. Gille var midtre rykkromspelar.

Guillaume Gille og den yngre broren Bertrand spelte i årevis i lag på så vel klubblag som landslag.
Sidan 2020 er Guillaume Gille Frankrikes landslagsjef.

Kjelder

Denne artikkelen bygger på «Guillaume Gille» frå ,  den 28. januar 2022.  

Franske handballspelarar
Olympiske meistrar for Frankrike